Държавен вестник, бр. 64, 2021 г., стр. 19

БРОЙ  64	
Д Ъ Р Ж А В Е Н  В Е С Т Н И К 	
СТР.  19  
Чл. 27. (1) Когато думата „мляко“ не е 
допълнена с посочване на вида животно, от 
което млякото е добито, винаги означава 
краве мляко.
(2) Когато млякото е различно от краве, 
се посочва животинският вид, от който мля­
кото е добито.
Чл. 28. Когато млечните продукти съдържат 
мляко от два или повече животински вида, на 
етикета се поставя обозначението „от смесено 
мляко“ и се посочва процентното съдържание 
на използваните видове млека.
Чл. 29. (1) При етикетирането на сирената 
по чл. 7, ал. 2 и 3 задължително се посочва 
процентното съдържание на сухо вещество и 
масленост в сухото вещество.
(2) Данните по ал. 1 се посочват на лице­
вата страна на потребителската опаковка с 
размер на шрифта съгласно Приложение VІ, 
Част А, т. 4, буква „б“ към Регламент (ЕС) 
№ 1169/2011.
(3) Продуктите по чл. 7, ал. 3 се предлагат 
в обектите за дистрибуция (търговия) на храни 
само предварително поставени от произво­
дителя в опаковки, които не могат да бъдат 
отстранявани в търговския обект.
Раздел II
Специфични изисквания при етикетирането 
и предлагането на имитиращи продукти, 
съдържащи в състава си мляко, и етикети­
рането на храните, при чието производство 
или приготвяне са използвани имитиращи 
продукти 
Чл. 30. (1) В наименованието на имити­
ращите продукти, съдържащи в състава си 
мляко, се забранява използването на думата 
„млечен“ или нейни производни, както и 
наименованията, посочени в приложението.
(2) За имитиращи продукти, съдържащи в 
състава си мляко, не се допуска в наимено­
ванието им, етикета, търговския документ, 
рекламния материал, както и при всяка друга 
форма на реклама или представяне на съот­
ветния продукт да се използват обозначения, 
които показват или подсказват, че храната 
има свойства или характеристики на мляко 
или млечен продукт.
(3) За имитиращи продукти, съдържащи в 
състава си мляко, наименованието „мляко“ и 
наименованията по приложението се използват 
само за да се посочат основните суровини и 
съставки, от които са произведени.
Чл. 31. (1) При етикетирането на имитира­
щи продукти, съдържащи в състава си мляко, 
върху етикета в непосредствена близост до 
наименованието на продукта задължител­
но се посочва „Имитиращ продукт“ и ясно 
обозначение на компонента или съставката, 
които са използвани като частични или пълни 
заместители на млечните съставки, с размер 
на шрифта съгласно Приложение VІ, Част А, 
т. 4, буква „б“ от Регламент (ЕС) № 1169/2011.
(2) Освен информацията по ал. 1 върху 
етикета задължително се посочва и количес­
твото на съставки или категория съставки, 
като сурово мляко, мазнини и/или протеини 
от немлечен произход, използвани в произ­
водството на имитиращия продукт, съгласно 
Приложение VІІІ, т. 3 от Регламент (ЕС) 
№ 1169/2011.
(3) При етикетирането на имитиращи 
продукти, съдържащи в състава си мляко, 
различно от краве мляко, върху етикета се 
посочва видът на използваното мляко.
(4) Когато при производството или пригот­
вянето на храна са използвани имитиращи 
продукти, съдържащи в състава си мляко, на 
етикета на храната трябва да бъде посочено, 
че съдържа имитиращ продукт, или тази 
информация трябва да бъде предоставена 
съгласно изискванията на чл. 6 от Наредбата 
за предоставянето на информация на потре­
бителите за храните, в случай на непредвари­
телно опаковани храни по смисъла на чл. 44, 
параграф 1 от Регламент (ЕС) № 1169/2011.
Чл. 32. При предлагане на имитиращи 
продукти, съдържащи в състава си мляко, в 
обектите за дистрибуция (търговия) на храни 
трябва да се спазват следните изисквания:
1. продуктите да са предварително поста­
вени от производителя в опаковки, които не 
могат да бъдат отстранявани в търговския 
обект;
2. продуктите да са поставени на отделни 
щандове или на обособени за целта места, 
отделени по подходящ начин или различни от 
тези, на които се предлагат млечните продукти;
3. щандовете и местата по т. 2 да са ясно 
обозначени с надпис „Имитиращи продукти“.
ДОПЪЛНИТЕЛНА РАЗПОРЕДБА
§ 1. По смисъла на наредбата „Имитиращи 
продукти, съдържащи в състава си мляко“ са 
продукти, наподобяващи изброените в прило­
жението към чл. 5, в които една или повече 
млечни съставки са заменени с частични 
или пълни заместители, като мазнини и/или 
протеини от немлечен произход, с изключение 
на продукти на растителна основа, при произ­
водството на които са вложени не повече от 
10 на сто мляко или млечни съставки.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Сирена, които не отговарят на изис­
кванията по чл. 7, ал. 2 – 4 и чл. 29, могат 
да се предлагат на пазара до изчерпване на 
наличните количества, но не по-късно от
6 месеца от влизането в сила на наредбата.
§ 3. Храни, при производството или при­
готвянето на които са използвани имитиращи 
продукти, съдържащи в състава си мляко, чи­